Direcția Biodiversitate

Nr. înreg. DB/196819/02.04.2021

**Aprob,**

**Director Adjunct**

**Gabriela DOROJAN**

**REFERAT DE APROBARE**

Ministerul Mediului Apelor și Pădurilor are în derulare proiectul “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE” MySMIS 119428*.

În vederea implementării proiectului a fost încheiat contractul de *Servicii consultanță monitorizare a speciilor de păsări cf. art 12 din Directiva Păsări, nr. 5129/25.11.2019.*

In cererea de finanțare descrierea activității A.1.2 se prevede că metodologiile pentru evaluarea populațiilor de păsări trebuie să permită pentru raportarea viitoare efectuarea de analize la specii atât la nivel național, cât și la nivelul rețelei de SPA-uri din România. În aceste condiții se vor putea face comparații între valorile înregistrate pentru specii la nivel național și în rețeaua de SPA-uri. România a dezvoltat rețeaua de SPA-uri în mai multe etape: 2007, 2011 și 2016, iar metodologiile elaborate anterior au fost gândite pornind doar de la necesitățile de la nivel național.

Metodologiilor de evaluare a populațiilor de păsări ce au fost actualizate li s-au adăugat un set de prevederi pentru SPA-uri. Aceste metodologii au fost dezbătute cu experții din domeniu într-o întâlnire desfășurată de contractantul responsabil pentru elaborarea metodologiilor de evaluare a populațiilor de păsări și apoi au fost înaintate pentru a fi aprobate prin Ordin al Ministrului Mediului, Apelor și Pădurilor. Astfel se va standardiza modul de evaluare a populațiilor de păsări de către administratorii ariilor naturale protejate în toate proiectele derulate în România.

Având în vedere cele semnalate anterior, propunem spre aprobare prezentul proiect de **Ordin** **privind** **aprobarea Ghidului Standard de Monitorizare a speciilor de păsări de interes comunitar din România în cadrul Proiectului (UIP) “*****Completarea nivelului de cunoaștere a biodiversității prin implementarea sistemului de monitorizare a stării de conservare a speciilor de păsări de interes comunitar din România și raportarea în baza articolului 12 al Directivei Păsări 2009/147/CE*” finanțat prin Programul Operațional Infrastructura Mare 2014-2020.**

Avizat manager proiect

Antonia OPRIȘAN

SMIS 119428